ทองคำปิดบวก 6.7 ดอลลาร์
สัญญาทองคำตลาดนิวยอร์กปิดพุ่งขึ้น6.7 ดอลลาร์ที่ 1,611.3 ดอลลาร์/ออนซ์
20 มี.ค. 2556

สัญญาทองคำตลาดนิวยอร์กปิดพุ่งขึ้น6.7 ดอลลาร์ที่ 1,611.3 ดอลลาร์/ออนซ์ แรงซื้อหนุน
สัญญาทองคำตลาด COMEX (Commodity Exchange) ส่งมอบเดือนเม.ย.พุ่งขึ้น 6.7 ดอลลาร์ หรือ 0.42% ปิดที่ 1,611.3 ดอลลาร์/ออนซ์
นักลงทุนเข้าซื้อสัญญาทองคำหลังจากยูโรโซนและกองทุนการเงินระหว่างประเทศ (ไอเอ็มเอฟ) ได้บรรลุข้อตกลงเกี่ยวกับแผนการช่วยเหลือไซปรัสวงเงิน 1 หมื่นล้านยูโรเมื่อวันเสาร์ที่ผ่านมา โดยข้อตกลงช่วยเหลือดังกล่าวระบุว่าผู้ฝากเงินในธนาคารของไซปรัสจะถูกเก็บภาษีแบบครั้งเดียว (one-off) สำหรับเงินฝาก
อย่างไรก็ตาม รัฐสภาไซปรัสปฏิเสธแผนการเรียกเก็บภาษีเงินฝากในการประชุมเมื่อช่วงค่ำวานนี้ ซึ่งทำให้นักลงทุนคลายความกังวลลงไปบ้าง
นักลงทุนจับตาดูผลการประชุมธนาคารกลางสหรัฐ (เฟด) ในช่วงค่ำวันนี้ตามเวลาไทย โดยมีการคาดการณ์ว่าเบน เบอร์นันเก้ ประธานธนาคารกลางสหรัฐ (เฟด) จะยังคงสนับสนุนโครงการซื้อพันธบัตร